Elokuvanäytökset ovat ilmaisia ja kaikille avoimia. Minikinot ovat perheen pienimmille suunnattuja elokuvailtoja. Esitettävät elokuvat ovat ikärajattomia ja suomeksi puhuttuja. Huomioithan kuitenkin, että nämäkin elokuvat saattavat sisältää lyhyitä jännittäviä hetkiä. Minikinoon voit pakata mukaan omat leffaeväät. Lue lisää kirjaston nettisivuilta
Tervetuloa viettämään kivaa talvilomapäivää pääkirjastolle! Luvassa bingo ja elokuvanäytöksiä sekä värityskuvia ja muuta mukavaa lastenosastolla. Ohjelma: klo 13.00 Bingo lapsille lastenosasto Piilomaassa klo 14.30 Elokuva: Lentsikat (S) Aallon kirjaston Studiossa klo 17.30 Elokuva: Koiramies (K-7) Aallon kirjaston Studiossa. Elokuvat esitetään Aallon kirjaston Studiossa. Voit ottaa mukaan omat leffaherkut.
Noora Mustajoki ja Bosse Hellsten Kittilästä kertovat romaanistaan Turisti, joka aloittaa Lappiin sijoittuvan Arktis-sarjan.
Kirjailijavierailu Kauhavan pääkirjastossa 5.3. klo 17.30
Torstaina 5. maaliskuuta klo 17.30 Kauhavan pääkirjastolla vierailee dekkaristikaksikko Noora Mustajoki ja Bosse Hellsten kertomassa romaanistaan Turisti, joka on heidän ensimmäinen yhteinen teoksensa. Vapaa pääsy!
Tule bongaamaan aakkosia Ylihärmän kirjastoon!
Talvilomaviikolla 27.2. Ylihärmän kirjastossa on aakkosbongausta klo 12 - 15. Kuinka bongaus toimii? Täytä lappu haluamillasi kirjaimilla. Etsi lapussasi olevat kirjaimet. Kirjaimet ovat kaikki hyvin värikkäitä, mutta myös hyvin piilossa. Kun olet löytänyt lapussa olevan kirjaimen, käy värittämässä bingoneliö samalla värillä kuin löytämäsi kirjain. Kun olet saanut väritettyä neljä bingoneliötä suoraan, vaakaan tai vinottain, olet saanut bingon ja ansainnut palkinnon! Tervetuloa!
Kurikan kaupungin tarjoama laskettelupäivä Kiuaskalliolla
Laskettelupäivä on maksuton. Laskettelijalle tarjotaan 3 tunnin laskettelulippu. Välineet tulee tarvittaessa vuokrata itse. Laskettelupäivä toteutetaan yhteistyössä Jalasjärven Jalaksen kanssa.
Poimintoja Nelimarkka-Rahaston nykytaiteen kokoelmasta
Ihmetys, hämmästys, joskus hämmennys, suru tai ilo. Taiteen äärellä voit tunnustella tunteita, antaa ideoiden syntyä ja ajatusten rakentua. Voit ihmetellä. Nelimarkka-Rahasto sr.n nykytaiteen kokoelmasta poimitut teokset tarjoavat kattauksen kotimaista nykytaidetta ripauksella kansainvälisyyttä. Näyttelyssä esillä olevia uudempia tekijöitä edustavat esimerkiksi Ines Sederholm ja Tuukka Tammisaari. Tammisaaren öljyvärimaalaukset asettuvat taidehistorian ja nykytaiteen väliseen dialogiin. Sederholmin työskentely taas pohjaa alkuperäiskulttuureihin sekä Tyynenmeren ja Kaakkois-Aasian visuaalisiin perinteisiin. Uransa keskivaiheen taiteilijoita ovat muun muassa Nanna Susi ja Viggo Wallensköld. Wallensköld maalaa usein yksittäisiä, fyysisesti ja olemukseltaan poikkeavia ihmishahmoja, joiden on kuvattu yhdistävän eri ikäkausia, sukupuolia, historiallisia aikakausia ja yhteiskuntaluokkia. Susi puolestaan tunnetaan värikylläisistä ja ilmaisuvoimaisista maalauksistaan. Kokeneempaa maalaripolvea taas edustavat esimerkiksi Jarmo Mäkilä, joka on keskeinen suomalaisen postmodernismin edustaja, ja Etelä-Pohjanmaalta kotoisin oleva Antti Ojala. Hänen omaelämäkerrallinen maalaustaiteensa punoo yhteen kansanomaisen perinteen, kulttuurihistorian ja arjen havainnot yleisinhimillisiksi kuvatarinoiksi. Edellä mainittujen taiteilijoiden lisäksi mukana on teoksia Linda Arolalta, Janne Kaitalalta, Mi Kuopalta, Inari Krohnilta, Hannele Kylänpäältä, Olli-Pekka Merimaalta, Kimmo Pyyköltä, Anna Retulaiselta, Filippo Tincolinilta, Arja Toivoselta, Katja Tukiaiselta, Juba Tuomolalta ja Hannu Väisäseltä. NÄYTTELYN TEOSVALINNAT Carmen Vendelin-Laukkanen ja näyttelytyöryhmä Nelimarkka-Rahasto sr. on taiteilija ja professori Eero Nelimarkan vuonna 1945 perustama säätiö. Sen tehtävänä on professori Nelimarkan tuotannon ja elämäntyön vaaliminen sekä hänen taiteellisen tuotantonsa säilyttäminen. Säätiö tukee Nelimarkka-museon toimintaa ja omistaa sen peruskokoelman. Lisäksi se tukee elävien suomalaisten kuvataiteilijoiden työtä kartuttamalla hankintakokoelmaansa, johon kuuluu yli 300 teosta. 📷Yksityiskohta Antti Ojalan maalauksesta Kesämaisema, 2005 (Om. Nelimarkka-Rahasto sr.)
Jaana Maijala,Protecting Joy (pienennetty).png
Ilon suojelija sai alkunsa pienistä meditaatiomatoista, joita tein ystävilleni, sekä uuden oppimisen riemusta. Työskentelin aiemmin pääasiassa mustavalkoisen valokuvan sekä piirustuksen parissa, mutta huomasin kaipaavani väriä, pehmeyttä ja iloa. Niitä etsiessäni syntyivät nämä Villa Väinölässä nyt esillä olevat teokset. Näissä villalankaisissa kuvakudoksissa muotoaan muuttavat primitiiviset ihmishahmot, kukat, pilvet ja tiikerit. Tiibetin buddhalaisuudessa tiikeri symboloi tuulen elementtiä. Sen sanotaan edustavan vakaata itsevarmuutta, lempeyttä ja vaatimattomuutta. Entisaikojen meditaatiomestarit istuivatkin usein tiikerikuvioiduilla matoilla suojatakseen harjoitustaan sekä sisäisiltä että ulkoisilta häiriötekijöiltä. Buddhalaisissa meditaatioharjoituksissa mielen voiman ymmärretään tarkoittavan myös kykyä luoda. Eli mitä ikinä ajattelemmekaan, siksi tulemme; se mitä toistamme kasvaa yhä vahvemmin osaksi elämäämme. Ilon suojelija kertoo myös tarpeesta suojella mieltä. Elämme varsin rauhatonta aikaa, joka on kyllästetty lukuisin ärsykkein. Pysähtyminen taltuttaa kaaoksen, mielen tarkkailu taltuttaa kaaoksen. Jokainen hetki on uusi mahdollisuus onnellisuuteen. Haluan luoda teoksia, jotka muistuttavat meitä siitä ja elämän taianomaisuudesta. Tuo taianomaisuus tuikkii hiljaa käsintehdyissä tekstiileissä. Tervetuloa avajaisiin 3.3.klo 18! KUVA Jaana Maijala, Protecting Joy, 2024 Villa, juutti, pellava 70cm x 55cm x 3cm
12 € / 8 € (+ lipunmyyntikulut 1,50 €). Ystävänkortti käy.
Östermyran koulukunta (Kulttuurikollektiivi Silta)
Östermyran koulukunnan täysin improvisoitu näytelmä, jossa suunnitelmat muuttuvat ja tarina saa yllättäviä käänteitä. Vain kolme esitystä!
Östermyran koulukunta esittää: Harharetki
Seinäjoen kansalaisopiston Lämppäri, Sakari-sali, Puskantie 40 (F-osa), Seinäjoki
Usein elämässä on päätetty päämäärä, tarkka tavoite ja selkeä suunta. Ja sitten yhtäkkiä harhautuu sivuun. Eksyy, epäröi ja ajautuu poluille, joita ei aikonut kulkea. Kun suunniteltu ei tapahdukaan, avautuu kuitenkin uusia mahdollisuuksia. Östermyran koulukunnalle Harharetki on toivottu tila. Se on esitys, joka ei tiedä, minne se menee – mutta päätyy perille. Toivottavasti. Östermyran koulukunnan kolmas improvisoitujen näytelmien esityskausi nähdään maaliskuussa Seinäjoen kansalaisopiston Sakari-salissa. Jokainen esitys on ainutkertainen ja syntyy ilman käsikirjoitusta. Esitysajat: pe 13.3.2026 klo 18.00 la 14.3.2026 klo 18.00 su 15.3.2026 klo 14.00 Arvioitu kesto: 1 tunti Suositusikäraja: 15 v. Liput: 12 € / 8 € (+ lipunmyyntikulut 1,50 €) Liput voi ostaa Biletin sivustolta, eli täältä. Ystävänkortti käy. Paikka: Seinäjoen kansalaisopiston Lämppäri, Sakari-sali, Puskantie 40 (F-osa), Seinäjoki Lämppäri sijaitsee Tammikampuksella. Alueen kartta löytyy täältä. Saavutettavuus: Tila on esteetön lukuun ottamatta ulko-ovea. Olemme mielellämme avuksi etukäteen sovittaessa. Ystävä/tukihenkilö pääsee Ystävänkortilla maksutta esityksiin. Yleisön osallistuminen on vapaaehtoista. Lisätietoja: ostermyrankoulukunta@gmail.com Östermyran koulukunta on osa Kulttuurikollektiivi Siltaa, jonka toimintaa Seinäjoen kaupunki tukee kulttuuriyhdistysten toiminta-avustuksella.
SEAMK/ Tuottajakeskus Living Lab- ja Musiikkibisneksen tulevaisuuden tekijät -hankkeet
Hei luovan alan tuottaja, kehittäjä, tuottajanomaisissa tehtävissä toimiva, musiikkialan toimija tai musiikkialasta kiinnostunut,
tervetuloa mukaan Luova Tuottaja 360 -verkostoitumisiltapäivään keskiviikkona 25.3. klo 12-16! Kokoonnumme Frami F:n (Kampusranta 11, Seinäjoki) sinisessä auditoriossa, joka sijaitsee heti pääovesta tultuasi suoraan edessäsi. Luova Tuottaja 360 kokoaa yhteen luovien alojen tuottajia, yrittäjiä, yhdistyksiä ja kehittäjiä Etelä-Pohjanmaalta ja sen ympäristöstä. Iltapäivän tavoitteena on tehdä näkyväksi osaamista, synnyttää uusia yhteistyöavauksia ja vahvistaa alueellista tuottajaverkostoa. 🔹 Pitchauksia Yhdistykset, yritykset ja luovan alan eri toimijat esittelevät omaa toimintaansa lyhyesti. 🔹 Ajankohtaista tietoa rahoitusmahdollisuuksista Iltapäivän aikana Etelä-Pohjanmaan liiton kehittämisasiantuntija Marika Puntala esittelee erilaisia rahoitusmahdollisuuksia ja näkökulmia kehittämistyöhön. 🔹 Kohti alueellista tuottajaverkostoa Tilaisuuden aluksi esitellään: ehdotus Etelä-Pohjanmaan tuottajaverkoston verkostomalliksi Tuottajakeskus Living Lab -hankkeessa toteutettu digitaalinen ”Kohtaa, kokeile ja kasva! – Työkirja tuottajaverkoston rakentamiseen” Tilaisuus tarjoaa matalan kynnyksen mahdollisuuden kohdata kollegoita, jakaa ajatuksia ja rakentaa uusia avauksia yhdessä. 🔹 Osuuskunta kulttuurialan mahdollistajana – esimerkkejä, työllistymisen muodot ja inspiraatiota jatkoon, koulutustuottaja Jukka Peltokoski, KSL-opintokeskus 🔹 SEAMK Osuuskunta: Tutkinto-opiskelija ja henkilökunta, kokeile kevytyrittäjyyttä! Haluatko myydä osaamistasi tai tuotteitasi ja saada lisäansioita? Kaipaatko alustaa, jossa kokeilla yritysideaasi ja kehittää sitä? SEAMK Osuuskunnassa tämä on mahdollista! SEAMK osuuskuntakoordinaattori Elina Ojala Lämpimästi tervetuloa mukaan kuulemaan luovan alan asiaa ja verkostoitumaan! Ilmoittauduthan kahvitarjoilun vuoksi 18.3.2026 mennessä tästä. Tapahtuman järjestävät yhteistyössä Euroopan unionin osarahoittamat Tuottajakeskus Living Lab- ja Musiikkibisneksen tulevaisuuden tekijät -hankkeet. Musiikkibisneksen tulevaisuuden tekijät -hanke (1.2.2026–31.1.2028) kehittää käytännönläheistä, kansainvälisesti suuntautunutta ja ammattimaistettua musiikkitoimialankoulutusta, joka antaa ajankohtaista tietoa sekä selkeitä työkaluja musiikkialan tämän hetken haasteisiin ja mahdollisuuksiin. Koulutus pilotoidaan vuosien 2026–2027 aikana. Pilottiin valitaan 20 osallistujaa, jotka saavat henkilökohtaista ohjausta urallaan. Tuottajakeskus Living Lab –hanke luo vuosien 2024–2026 aikana valtakunnallisen tuottajakeskusverkoston sekä sen toiminta- ja organisaatiomallin. Vahvistamme tuottajien osaamista maksuttomilla koulutuksilla, sekä tuemme ammatillista kehittymistä Valmentavan mentoroinnin ja työnohjauksen avulla. Hanke on Euroopan unionin osarahoittama ja sitä koordinoi Tampereen ammattikorkeakoulu kumppaneinaan Metropolia Ammattikorkeakoulu, Seinäjoen ammattikorkeakoulu, Humanistinen ammattikorkeakoulu ja elävän musiikin edunvalvontajärjestö LiveFIN ry.
E-P Tapahtumakalenteri 1140 x 400 px.png
Kulttuurin kuulumisia Orismalan kylätuvalla torstaina 5.3.2026 klo 18-19
Kulttuurin kuulumisia Orismalan kylätuvalla 5.3. 2026 klo 18-19
Kulttuurin kuulumisia -ilta Orismalan kylätuvalla ( os. Viljavarastontie 2 ) torstaina 5.3.2026 klo 18-19. Tule juttelemaan kunnan ja yhdistysten/järjestöjen kulttuuritapahtumista, tulevista vuositeemoista ja kunnan kulttuuriavustuksista. Kahvitarjoilu! Tilaisuus on avoin kaikille kulttuurin tekijöille, kuluttajille ja kulttuurista kiinnostuneille.
Kevään Finanssilounas - EP tapahtumakalenteri.jpg
{"fi":"Tapahtumaan on ilmoittauduttava ennakkoon osoitteessa https://www.kauppakamarikauppa.fi/products/kevaan-finanssilounas-942026-seinajoki.","sv":"","en":""}
Etelä-Pohjanmaan kauppakamari ja Finnvera kutsuvat sinut Kevään Finanssilounaalle kuulemaan ajankohtaisen talouskatsauksen.
Tervetuloa Etelä-Pohjanmaan kauppakamarin ja Finnveran Kevään Finanssilounaalle! Tule kuulemaan ajankohtainen ja monipuolinen talouskatsaus, niin Suomesta kuin kansainvälisiltä markkinoilta, sekä näkymiä tulevasta. Kasvu, investoinnit ja rahoitus epävarmassa toimintaympäristössä Tänä keväänä pureudumme erityisesti kasvuun, investointeihin ja rahoitukseen epävarmassa toimintaympäristössä: miten riskit ja geopoliittinen epävarmuus näkyvät taloudessa ja yritysten päätöksenteossa? Milloin kannattaa investoida ja milloin odottaa? Tapahtumassa kuulemme Finnveran roolista kasvun mahdollistajana Etelä-Pohjanmaalla ja käytännön rahoitusratkaisuista yritysten tueksi. Ajankohtaisiin talousnäkymiin kotimaasta ja maailmalta pureutuu Finnveran pääekonomisti Mauri Kotamäki. Lisäksi kuulemme Finnveran aluepäälliköltä Päivi Kinnuselta, miten Finnvera voi olla mukana mahdollistamassa yritysten kasvua ja investointeja Etelä-Pohjanmaalla, käytännön rahoitusratkaisujen ja esimerkkien kautta. Finanssilounas tarjoaa myös erinomaisen mahdollisuuden verkostoitua alan ammattilaisten ja muiden kauppakamarin jäsenten kanssa rennossa ilmapiirissä. Tule päivittämään tietosi, hakemaan uusia näkökulmia ja luomaan tärkeitä kontakteja! Tervetuloa mukaan! HUOM - Tapahtumaan on ennakkoilmoittautuminen. Ilmoittaudu tästä ja varaa paikkasi Kevään Finanssilounaalle. Tapahtuma on maksuton. Kevään Finanssilounas järjestetään yhdessä Finnveran kanssa. Ohjelma 10:45 Ilmoittautuminen avoinna (Seinäjoki Areenan A-hallin pääsisäänkäynnin yhteydessä ilmoittautuminen) 11:00 Lounas A-hallin käytävällä 11:45 Tapahtuman avaussanat. Tomi Kohtanen, Etelä-Pohjanmaan kauppakamari 11:50 Suomen ja maailmantalouden näkymät: miten epävarmuus näkyy kasvussa, investoinneissa ja rahoituksessa? Pääekonomisti Mauri Kotamäki, Finnvera 12:30 Kysymyksiä ja keskustelua 12:40 Finnvera kasvun mahdollistajana Etelä-Pohjanmaalla: rahoitusratkaisut ja käytännön keinot investointien tueksi. Aluepäällikkö Päivi Kinnunen, Finnvera 13:10 Kysymyksiä ja keskustelua n.13:30 Tapahtuman päätös
Aikuisten kirjavinkki-ilta Kurikan pääkirjastossa ke 15.4. klo 17.30-19
Etkö keksi mitään luettavaa? Kaipaatko lukuvinkkejä? Tule aikuisten kirjavinkki-iltaan ke 15.4. klo 17.30-19.00! Kirjavinkki-illan teemana ovat romaanit, jotka ovat saaneet inspiraationsa todellisesta elämästä tai tosielämän henkilöistä. Tule kuuntelemaan vinkkaajien kirjasuosituksia ja löytämään uutta luettavaa!
{"fi":"Ilmoittaudu mukaan: https://forms.gle/mgrJ2UePR56ZdcQk9","sv":"","en":""}
Tervetuloa kuulemaan ajankohtaista tietoa nopeasti muuttuvasta energiataloudesta!
Tervetuloa kuulemaan ajankohtaista tietoa nopeasti muuttuvasta energiataloudesta! Asiaa mm. reservimarkkinoista, energiavarastoista, uusiutuvan energian mahdollisuuksista ja metsäenergiasta. Ohjelma: Metsäenergia, Pasi Lahti, Metsänhoitoyhdistys Energiavarastot, Matti Alakoskela, Thermopolis Työpaja, Juha Viirimäki, Metsäkeskus Tilaisuus järjestetään ke 4.3. klo 17.30. Tilaisuuden alussa on kahvitus. Paikka: Maatalousoppilaitoksen päärakennus, Kyntäjäntie 6, Kauhajoki Tervetuloa! Ilmoittaudu su 1.3. mennessä. Tilaisuus on osa Leader Suupohjan Ympäristöviisaat yhteisöt -hanketta sekä Tulevaisuuden kylä 2.0 -hanketta. Lisätietoja voi kysyä tarvittaessa: Tuija Takamäki Kehittämisasiantuntija Tulevaisuuden kylä 2.0 -hanke tuija.takamaki@leadersuupohja.fi 040 705 5801 Riikka Timonen Hankevastaava Ympäristöviisat yhteisöt -hanke riikka.timonen@leadersuupohja.fi 050 371 6737
Tule liikkumaan ja leikkimään yhdessä lapsen kanssa. Käytössä urheilutalon palloiluhalli, jossa temppurata erilaisine välineineen ja palloilua. Lapset vain aikuisen seurassa. Suositusikä lapsille on alle 10 -vuotta. Mahdollisuus omien eväiden syöntiin. Ei ennakkoilmoittautumista, maksuton.
[{"name":"Ikääntyvien yliopisto 4.3.2026.png","url":"https://dsre702v2imo2.cloudfront.net/event-images/13pu712mltanrv0_Ikääntyvien yliopisto 4.3.2026.png"}]
Aijjoos-toiminta ja Järvilakeuden kansalaisopisto
Ikääntyvien yliopiston luento, luennoitsijana FT, psykoterapeutti, tietokirjailija Marja Saarenheimo.
FT, psykoterapeutti, tietokirjailija Marja Saarenheimon luento aiheesta Muisti ja minuus - tietoisen ja tiedostamattoman merkitys identeetin rakentumisessa. Luento lähetetään Jyväskylän ikääntyvien yliopistosta ja sitä voi kuunnella ja katsella Kauhavalla Helmirannassa ja Kortesjärvellä Nuorisoseuralla. Luento alkaa klo 14 ja kahvia on tarjolla ennen luentoa klo 13.30.
ISOVIHA Kuolema ja Tsaari_KuvaJussi Niukkala (1).jpg
Ilmajoen Musiikkijuhlien kesän 2026 festivaali
Ylistetyn Isoviha 1913-1721 -oopperan toinen esityskausi sekä useita erilaisia konsertteja ja tapahtumia: festivaalitanssit Tomi Markkola&Kipinät, viihdekonsertissa Semmarit, teatteri-illassa Esko Roine ja Aimo Räsänen Mielensäpahoittaja ja poika, Hymyilevä Apollo Iiro Rantalan ja Aarne Pelkosen kanssa sekä lauluyhtye Leina ja Iltasoitto jokirannasta varusmiessoittokunta feat. Jonna Pirttijoki ja Sami PItkämö Tutustu oopperaan ja muuhun ohjelmistoon Ilmajoen Musiikkijuhlien verkkosivuilla: musiikkijuhlat.fi
Puolustuvoimien varusmiessoittokunnan konserttisoittokunta feat. Jonna Pirttijoki & Sami Pitkämö
Puolustusvoimien varusmiessoittokunnan konserttisoittokunta saapuu Ooppera-areenalle solisteinaan valovoimaiset Jonna Pirttijoki ja Sami Pitkämö. Konserttisoittokunta koostuu puhallin- ja lyömäsoittajista, he esittävät monipuolista konserttiohjelmistoa, kuten perinteistä marssimusiikkia sekä viihdemusiikkia, konserttisoittokunta esiintyy vuoden aikana niin laajamittaisissa paraateissa, kuin myös pienemmissä konserteissa. JONNA PIRTTIJOKI Jonna Pirttijoki on laulaja ja muusikko, joka on tullut tunnetuksi erityisesti yhtenä maamme eturivin harmonikansoittajista. Hän operoi suvereenisti musiikin tyylilajista toiseen, mutta sydämen musiikkiaan on erityisesti tango. Artistin ja muusikon töiden lisäksi Jonna säveltää, sovittaa ja toimii harmonikansoiton opettajana ja hänet on palkittu Vuoden harmonikkataiteilija -tittelillä vuonna 2025 ja Artturi Leinosen palkinnolla vuonna 2023. Vuonna 2025 Pirttijoki oli yksi Tangomarkkinoiden laulukilpailun finalisteista. SAMI PITKÄMÖ Sami Pitkämö aloitti muusikonuransa pasuunaa soittamalla kotikaupungissaan Kauhajoella. Parikymppisenä Pitkämö muutti Helsinkiin opiskelemaan Pop & Jazz Konservatorioon jazzpasuunan soittoa. Nykyisin Pitkämö johtaa bändejä television huippusarjoissa (Tanssii Tähtien Kanssa, Obladii ja Nevada), sovittaa ja säveltää musiikkia artisteille, televisioon, teatteriin ja mainoksiin, johtaa omaa Sami Pitkämön Orkesteria ja tekee monenlaista yhteistyötä hyvän ystävänsä Lenni-Kalle Taipaleen kanssa duokeikoista yhteisen bändin esiintymisiin. Hän on myös yksi kuudesosa jo lähes legendaarista Hemma Beast- yhtyettä.